Άμεση Δράση. Για ποια πόλη;
- Κάλγκαρι, Αλμπέρτα. - Ασθενοφόρο, αστυνομία ή φωτιά;
Θεέ μου, όλα.
Εντάξει, πείτε μου τι συνέβη.
Δεν ξέρω, μόλις γύρισα σπίτι.
Βρήκα τη γυναίκα μου κάτω και έχει αίματα παντού.
- Θεέ μου! - Είστε μαζί της τώρα;
Δεν ξέρω.
Είναι ξύπνια;
Δεν ξέρω.
Αναπνέει;
Θεέ μου.
Αναπνέει;
Ένα λεπτό.
Έχει πολύ αίμα.
Αγάπη μου.
Όχι, είναι κρύα!
Όχι.
Στέλνω βοήθεια. Στέλνω κάποιον να σας βοηθήσει.
Θεέ μου!
ΚΑΛΩΣ ΗΡΘΑΤΕ
ΑΛΥΤΑ ΜΥΣΤΗΡΙΑ
26 ΟΚΤΩΒΡΙΟΥ 2015, ΔΕΥΤΕΡΑ
Αστυνομία εδώ. Σε ποια διεύθυνση;
ΕΚΑΒ εδώ.
Παρακαλώ, ελάτε μαζί μας για έναν εξωνοσοκομειακό θάνατο.
Ο καλών δήλωσε πως η ασθενής είναι κρύα. Δεν αναπνέει, έχει αίμα παντού.
Πώς λέγεται;
Επώνυμο, Αντόνι.
Μικρό όνομα, Αμάντα.
Η αστυνομία του Κάλγκαρι έμαθε για τον θάνατο της Αμάντα
μέσω κλήσης στην Άμεση Δράση από τον σύζυγο Λι Αντόνι.
Ο Λι και η Αμάντα ζούσαν στο Κάσλριτζ,
στο βορειοανατολικό Κάλγκαρι του Καναδά.
237, Προτεραιότητα 2, το ΕΚΑΒ είναι στον τόπο,
θα είναι με έναν παριστάμενο σε υστερία.
Φαίνεται πως κάλεσε ο σύζυγος. Θα είναι φρενήρης.
Υπάρχει κι ένας μεγάλος σκύλος στην πίσω αυλή, να ξέρετε.
Ελήφθη, ευχαριστώ.
Ήμουν αρχιφύλακας περιφέρειας τότε,
άρα ήμουν ο επόπτης περιπολίας.
Δηλαδή ήμουν επικεφαλής των αξιωματικών περιπολίας.
Αποδείχτηκε ότι δεν ήμουν πολύ μακριά,
οπότε ήμουν ο πρώτος αστυνομικός εκεί.
ΑΣΤΥΝΟΜΙΑ ΚΑΛΓΚΑΡΙ
Όταν έφτασα στο σημείο,
ήταν ένας άντρας κοντά στη βεράντα, που μου συστήθηκε ως Λι.
Καθώς πλησίαζα στην πόρτα, είδα ότι ο Λι έτρεμε.
Ήταν εμφανώς ταραγμένος.
Και το μόνο που κατάφερε να πει ήταν "Είναι στο υπόγειο".
Έτσι, κατευθύνθηκα στις σκάλες.
Κοίταξα κάτω.
Κάτι μου έκανε εντύπωση,
ένας κουμπαράς μισοσπασμένος.
Κόλλησε στο μυαλό μου.
Και τότε, άρχισα να κατεβαίνω τις σκάλες.
Καθώς έμπαινα στο υπόγειο, αυτό που με εξέπληξε
ήταν η ποσότητα αίματος κάτω.
ΑΠΟΔΕΙΚΤΙΚΕΣ ΦΩΤΟΓΡΑΦΙΕΣ
Είδα την Αμάντα ξαπλωμένη στο πάτωμα.
Δεν επιθεώρησα προσεκτικά,
αλλά φαινόταν να έχει υποστεί σοβαρό τραύμα στο κεφάλι.
Φαινόταν να έχει χτυπηθεί με κάτι
που προκάλεσε σοβαρό τραυματισμό στο δεξί μέρος του προσώπου
και στο κρανίο, στο ύψος του μετώπου.
Ανέβηκα πάλι τις σκάλες,
πήγα με τις ενισχύσεις να ελέγξουμε το σπίτι
και έδωσα οδηγίες για τον επόμενο αξιωματικό
να μείνει με τον σύζυγο.
Δεν ήξερα τι είχε συμβεί
ή ποια θα ήταν η εμπλοκή του τότε.
Ήταν η πιο αιματηρή σκηνή που είχα δει.
Ειλικρινά, ήταν φρικτό.
Η αστυνομία ερευνά ακόμη
έναν ύποπτο θάνατο στα βορειοανατολικά της πόλης.
Κανείς δεν έχει συλληφθεί, αλλά ανακρίνεται ο άντρας
που κάλεσε την αστυνομία.
Αυτό που βρήκαν μέσα στο σπίτι
καθιστά τον θάνατο ύποπτο.
Στην αρχή κάθε νέας έρευνας στήνεται μια αίθουσα σύσκεψης,
ένα επιχειρησιακό κέντρο όπου συγκεντρώνονται πληροφορίες,
και περνάμε μια διαδικασία
κατανόησης και ερμηνείας του τόπου εγκλήματος,
σε μια προσπάθεια να μάθουμε τι συνέβη στην Αμάντα.
Η Αμάντα Αντόνι ήταν μια 31χρονη γυναίκα,
που βρέθηκε νεκρή στις 26 Οκτωβρίου του 2015.
Όταν έφτασε η ιατρική βοήθεια και η αστυνομία,
τη βρήκαν σε πλήρη νεκρική ακαμψία
στο υπόγειο του σπιτιού της,
κάτι που υποδηλώνει πως πέθανε κάποια στιγμή την Κυριακή.
ΑΠΟΔΕΙΚΤΙΚΗ ΦΩΤΟΓΡΑΦΙΑ
Δεν υπάρχουν ενδείξεις ότι έγινε ληστεία,
ή ότι το κίνητρο ήταν η ληστεία, ή ότι έγινε παραβίαση,
ή ότι κλάπηκαν ή έλειπαν αντικείμενα από το σπίτι.
Μια καρέκλα βρέθηκε πεσμένη
και μάθαμε πως όταν μπήκε μέσα ο Λι,
βρήκε το κινητό της Αμάντα στο πάτωμα της τραπεζαρίας.
Το κινητό είχε σπάσει και η οθόνη είχε ραγίσει.
Το κινητό και η πεσμένη καρέκλα
έδειχναν ότι κάποιο είδος πάλης,
κάποιου είδους βίαιη διαμάχη συνέβη μέσα στο σπίτι.
Στην περίπτωση της Αμάντα είμαστε σίγουροι ότι ο θάνατός της δεν είναι φυσικός.
Ξέρουμε επίσης ότι δεν υπάρχουν ενδείξεις αυτοκτονίας.
ΑΠΟΔΕΙΚΤΙΚΗ ΦΩΤΟΓΡΑΦΙΑ
Ήταν αρκετά προφανές
ότι κάτι πολύ βίαιο είχε συμβεί στο υπόγειο.
Ήταν γεμάτη αίματα. Τα ρούχα της ήταν γεμάτα αίματα.
Υπήρχε αίμα στους τοίχους.
Είχε μελανιές σε πολλά σημεία
και φαινόταν χτυπημένη.
Ήταν σίγουρα ανθρωποκτονία.
ΜΗΝ ΠΕΡΝΑΤΕ
Κάτι άλλο σημαντικό
ήταν πως μάλλον είχε αφεθεί ένα όπλο στον τόπο από έναν δράστη.
Ένας κεραμικός κουμπαράς στην προεξοχή προς το υπόγειο.
Το μπροστινό μέρος ήταν διαλυμένο.
Έβλεπες πολλά κομμάτια από τη σπασμένη φάτσα του κουμπαρά
σκορπισμένα στις σκάλες.
Κομμάτια του κεραμικού κουμπαρά
είχαν μείνει σφηνωμένα στο μέτωπο της Αμάντα.
Σκέφτηκα πως με αυτό το όπλο ο δράστης προκάλεσε
τους τραυματισμούς.
Κάτι άλλο που με ενοχλούσε
ήταν το γεγονός πως ήταν εν μέρει ντυμένη,
και ότι το παντελόνι ήταν κατεβασμένο λίγο κάτω από τους γλουτούς.
Ο τρόπος που τη βρήκαν στο πάτωμα
έδειχνε πως έπεσε θύμα σεξουαλικής κακοποίησης,
κατά τη διάρκεια της οποίας δολοφονήθηκε.
ΚΑΡΣΤΕΡΣ, ΑΛΜΠΕΡΤΑ
64 ΧΙΛΙΟΜΕΤΡΑ ΒΟΡΕΙΑ ΤΟΥ ΚΑΛΓΚΑΡΙ
Ήμουν μόνη στο σπίτι και τηλεφώνησε ο Λι.
Είπε "Η Αμάντα είναι νεκρή".
Κι έτσι άρχισε.
Έφτανα στο σπίτι όταν χτύπησε το κινητό και ήταν η μαμά.
Είπε "Ο Λι πήγε σπίτι,
βρήκε την Αμάντα στο υπόγειο και δεν κουνιέται".
Μόνο αυτήν την πληροφορία είχα.
Ο Λι μού τηλεφώνησε σε υστερία και είπε ότι η Αμάντα ήταν νεκρή.
Δεν το πίστεψα.
Μπήκα στο αμάξι μου
και πήγα εκεί όσο πιο γρήγορα μπορούσα γιατί δεν ήξερα τι συμβαίνει.
Τότε μας είπαν επίσημα πως κάτι συνέβη
και η Αμάντα πέθανε.
- Θα σας δείξω. - Ναι.
Δείτε μήπως βρείτε οτιδήποτε ύποπτο.
Βρήκαμε μια συνταγή.
Για τα στρούντελ της γιαγιάς.
Η Αμάντα ήταν το μωρό της οικογένειας.
Εγώ είμαι ο μεγαλύτερος από τρία αδέρφια
και ο αδερφός μου είναι ενάμιση χρόνο μικρότερος.
Η Αμάντα ήταν 13 χρόνια μικρότερή μου.
Ήμασταν ανάδοχοι γονείς.
Ήρθε στο σπίτι μας δύο μηνών μωρό.
Είχε τα πιο όμορφα μπλε μάτια.
Το ερωτευόσουν αμέσως αυτό το μωρό.
Μας μάγεψε.
Εγώ κι ο Άλεν τη φροντίζαμε με τις ώρες,
την ψυχαγωγούσαμε,
ήμασταν οι μεγάλοι αδερφοί.
Κοιμόταν στο στήθος μου ενώ βλέπαμε Φλίντστοουνς.
Ήταν πολύ γλυκιά κι αξιολάτρευτη και ήταν κορίτσι, όχι αγόρι.
Αυτό ήταν κάτι νέο για την οικογένειά μας.
Όταν έγινε 14 μηνών την υιοθετήσαμε
κι έγινε μέλος της οικογένειάς μας.
Από εκείνη τη μέρα ήταν μία από μας.
Ήταν συναρπαστικό να βλέπεις την προσωπικότητά της
να εξελίσσεται.
Της άρεσαν οι φάρσες και τα αστεία.
Θεέ μου.
Αυτό θα πει μαλλί!
Αγαπούσε τις γάτες, τα σκυλιά.
Θα μάζευε δεκάδες αδέσποτα αν μπορούσε.
Είχε πολύ καλή καρδιά
κι αγαπούσε τους ανθρώπους.
Γύρω στα 20 έφυγε από το σπίτι και γνώρισε τον Λι.
Γνωρίστηκαν μέσω κοινού τους φίλου.
Λίγο καιρό μετά έπιασαν ένα διαμέρισμα μαζί
και παντρεύτηκαν μετά από λίγα χρόνια.
Από σήμερα, σε επιλέγω για γυναίκα μου.
Έλαμπε όταν ήταν μαζί του.
Περνούσαν ωραία μαζί. Με πολλά χαμόγελα και γέλια.
Όταν γνωρίστηκαν, ο Λι είχε μια άγρια πλευρά.
Του άρεσαν τα πάρτι και τα σχετικά.
Η Αμάντα μού μίλησε κάνα δυο φορές κατά τη διάρκεια της σχέσης…
Λίγο εκνευρισμένη, θα έλεγα.
Είχε αρχίσει τη δική της επιχείρηση
καθαρισμού σπιτιών.
Φρόντιζε πολλούς λογαριασμούς και τέτοια,
ενώ ο Λι ήταν άνεργος.
Η Αμάντα τον στήριζε.
Ο Λι άλλαζε δουλειές.
Τον απέλυαν και η Αμάντα…
Την απογοήτευε που δεν είχε δουλειά.
Τον συμπαθούσα, αλλά κάποιες φορές που πληγωνόταν η Αμάντα,
που μάλωναν ή οτιδήποτε, με ενοχλούσε.
Με ενοχλούσε πολύ.
- Κάθισε εδώ. - Βεβαίως.
Όταν μπήκα στην αίθουσα ανακρίσεων,
έμαθα πως η Αμάντα πέθανε και ρώτησα τι είχε συμβεί.
Είπε "Είναι νωρίς για να ξέρουμε, αλλά μοιάζει ύποπτο".
Η επόμενη ερώτησή μου ήταν "Πού είναι ο Λι;"
Ξέρουμε τι συμβαίνει με τον Λι;
Δεν ξέρω. Δεν έχω κάτι…
Δεν ξέρω τίποτα γι' αυτό.
Αναρωτιέμαι πώς είναι…
Κάτι μέσα μου έλεγε "Να του μιλήσετε σίγουρα,
μήπως είχε κάποια σχέση μ' αυτό". Ξέρεις.
Μιλάμε για την αδερφούλα μου.
Πώς ήταν τα πράγματα μεταξύ τους;
Σας έκανε κάποια άσχημη εντύπωση;
Ναι…
Ήταν θολή εκείνη η μέρα.
Την αδερφή σου τη λένε Αμάντα; Έτσι λέγεται;
Πολλά δεν θυμάμαι από την ανάκριση.
Ανησυχούσα για τον Λι.
- Νομίζω ότι την αγαπάει. - Ναι.
- Αλλά δεν τον εμπιστεύομαι 100%. - Εντάξει.
Δεν λέω ότι το έκανε, αλλά…
- Είναι πολύ παρορμητικός… - Μάλιστα.
- Θα μπορούσε, με την οργή του. - Μάλιστα.
Ο σύζυγος είναι ύποπτος όταν βρίσκεται νεκρή η σύζυγος.
Αν θελήσεις να πας τουαλέτα,
χτύπα την πόρτα και θα έρθουμε να σε πάρουμε, εντάξει;
Αυτός βρήκε την Αμάντα νεκρή
και ήταν σημαντικός στο να βρούμε τον υπεύθυνο για τον θάνατό της.
- Χτύπα την πόρτα αν χρειαστείς κάτι. - Ευχαριστώ.
Από την αρχή της ανάκρισης, ο Λι Αντόνι παρουσιαζόταν
ως συντετριμμένος, απελπισμένος σύζυγος.
Εμπλέκεσαι στον θάνατο της Αμάντα;
Όχι, κύριε.
Στην πρώτη ανάκριση, ο Λι είπε ότι έφυγε από το σπίτι Παρασκευή.
Είχε πάει στο Σασκάτσουαν.
Πήγε να δει τη μητέρα του,
να τακτοποιήσουν την περιουσία του πατέρα, που είχε πεθάνει έναν χρόνο πριν.
Επέστρεψε Δευτέρα
και βρήκε τη γυναίκα του νεκρή.
Σύμφωνα με τον Λι, κατά τη διάρκεια της σχέσης τους,
δεν είχαν περάσει ούτε μια νύχτα χωριστά.
Έτσι, λείποντας αυτό το Σαββατοκύριακο,
πόσο πιθανό ήταν στατιστικά
να συμβεί αυτό τη μόνη φορά που έλειψε;
ΑΙΘΟΥΣΑ ΑΝΑΚΡΙΣΗΣ 1H7-4 ΕΡΕΥΝΗΤΙΚΕΣ ΥΠΗΡΕΣΙΕΣ
Είσαι μπλεγμένος σ' αυτό, Λι;
Όχι, δεν είμαι. Δεν είμαι.
- Γιατί θα το μάθω αν είσαι. - Ναι. Εμπρός.
Ήμουν στη μάνα μου το διήμερο.
Μόλις μάθαμε τη διαδρομή του για το Σασκάτσουαν,
δύο ερευνητές ταξίδεψαν τη διαδρομή
και συνέλεξαν βίντεο από τα βενζινάδικα που μας είπε ότι πέρασε.
Και όντως συγκεντρώσαμε βίντεο που επιβεβαίωσαν
ότι ο Λι ήταν στο Σασκάτσουαν όταν πέθανε η Αμάντα.
Ξέρεις ποιος το έκανε αυτό;
Όχι. Θέλω να μάθω τι συνέβη.
Κι εγώ το ίδιο.
Και σου εγγυώμαι ότι θα το μάθουμε τελικά. Εντάξει;
Σκεφτήκαμε το ενδεχόμενο
να είχε προσλάβει κάποιον ο Λι για να σκοτώσει την Αμάντα,
μα δεν βρέθηκαν στοιχεία
που να δείχνουν ότι ο Λι επικοινώνησε με κάποιον
ή ότι έγινε κάποια συμφωνία
όταν φύγει από το σπίτι
να πάει κάποιος εκ μέρους του και να σκοτώσει την Αμάντα.
Η Τζέιμι Μοράκερ απόψε στην αστυνομία του Κάλγκαρι.
Η αστυνομία λέει ότι δεν έγιναν συλλήψεις.
Πού βρίσκεται η έρευνα;
Μιλούν με τον Λι Αντόνι. Λένε πως συνεργάζεται.
Μάλιστα, αποκλείουν τον Λι από ύποπτο.
Ήταν το καλύτερο μισό μου.
Ερωτεύτηκα την προσωπικότητά της.
Ήταν το άτομο που όταν έμπαινε σ' ένα δωμάτιο,
όλοι χαμογελούσαν.
Σε έκανε να νιώθεις άνετα.
Όταν έκαναν την έρευνά τους, δεν ανησυχούσα.
Τη δουλειά τους έκαναν.
Ερευνούν πάντα τον σύζυγο πρώτα. Και το καταλαβαίνω.
Δεν με πείραζε.
Γιατί; Επειδή θέλω να μάθω τι έγινε. Θέλω να μάθω τι έπαθε η Αμάντα.
Με την Αμάντα ζείτε στο σπίτι σας…
- Με τη γυναίκα μου. - Ναι…
Ένα μεγάλο μέρος στην αρχή της έρευνας
είναι η αναδρομή, σ' αυτήν την περίπτωση,
στις ενέργειες της Αμάντα πριν τον θάνατό της.
Την Παρασκευή, αποφάσισες να πας στο Σασκάτσουαν.
Υπήρχε το πλάνο η Αμάντα κι ο Λι
να ταξιδέψουν μαζί για Σασκάτσουαν.
Την τελευταία στιγμή, η Αμάντα έμεινε σπίτι γιατί δεν ένιωθε καλά.
Της είχα μιλήσει εκείνο το πρωί.
Δεν είχε κανονίσει κάτι.
Δεν ένιωθε πολύ καλά. Είχε ημικρανία.
Η Αμάντα είχε ημικρανίες.
Όχι συνέχεια, αλλά όταν τις πάθαινε, ήταν έντονες.
Σκέφτηκα πως ο πονοκέφαλος ή ό,τι άλλο είχε τότε
θα ήταν χάλια για να μην πάει μαζί του.
Η Αμάντα κατάλαβε. "Πρέπει να βοηθήσεις τη μαμά σου.
Θα μείνω εδώ
και θα σε δω τη Δευτέρα που θα γυρίσεις".
Οπότε, έφυγα την Παρασκευή.
Και δεν την ξαναείδα.
ΠΑΡΑΣΚΕΥΗ 11:00 Π.Μ. Ο ΛΙ ΦΕΥΓΕΙ ΓΙΑ ΣΑΣΚΑΤΣΟΥΑΝ
Όταν έφτασα, μίλησα με την Αμάντα.
Τη ρώτησα πώς είναι.
Τη ρώτησα για τον πονοκέφαλο.
Και είπε "Είναι ακόμα έντονος".
Ο Λι και η Αμάντα επικοινωνούσαν συνεχώς
από την Παρασκευή που έφυγε.
Υπάρχει ένα μεγάλο αρχείο μηνυμάτων που αντάλλαξαν.
Η τελευταία φορά που της μίλησε ήταν γύρω στις 7:00 μ.μ.
το Σάββατο το βράδυ.
Είπε ότι η ημικρανία της υποχωρούσε.
Τότε, ξαφνικά, γαύγισε η Ρούμπι.
Η Αμάντα τής είπε να πάψει. Είπε "Ήσυχα, Ρούμπι".
Η Ρούμπι αλύχτησε.
Περπατούσε κι άκουσα έναν ήχο.
Τότε, ξαφνικά, έπεσε η γραμμή.
ΣΑΒΒΑΤΟ 7:10 Μ.Μ. Η ΚΛΗΣΗ ΔΙΑΚΟΠΤΕΤΑΙ
Και είπα "Εμπρός; Γλυκιά μου;
Αμάντα;"
Καμία απάντηση.
Το έκλεισα και ξαναπήρα. Βγήκε απευθείας τηλεφωνητής.
Πήρα από το σταθερό της μαμάς μου.
Καμία απάντηση. Τηλεφωνητής.
Όταν έπεσε η γραμμή, δεν ήξερα τι να σκεφτώ.
Σκέφτηκα, ίσως της έπεσε το τηλέφωνο.
Ίσως έκλεισε από μπαταρία.
Ίσως το φορτίσει.
Θα μου τηλεφωνήσει εκείνη.
Έτσι, περίμενα για λίγο. Της έστειλα μήνυμα.
Καμία απάντηση.
Την Κυριακή ξύπνησα και της ξανάστειλα μήνυμα.
Δεν πήρα απάντηση.
Σκέφτηκα ότι μπορεί να έχει δουλειά και θα πάρει αργότερα.
Δεν σκέφτεσαι το χειρότερο.
Ποτέ δεν το σκέφτεσαι,
ειδικά αν δεν σου έχει συμβεί ποτέ κάτι τέτοιο.
Σκέφτηκα "Ίσως βγήκε με τον Ντάρελ. Ίσως πήγε στη μαμά της".
Ήταν δεμένη οικογένεια.
Τότε σκέφτηκα ότι ίσως πήγε στου Ντάρελ.
Ασχολούμουν με τη μαμά.
Οργανώναμε διάφορα πράγματα για να μπορέσει να πουλήσει κάποια.
Και ήμουν απασχολημένος.
Την Κυριακή το βράδυ σκέφτηκα "Θα πέσω για ύπνο απόψε.
Θα ξυπνήσω το πρωί και θα πάω σπίτι να της κάνω έκπληξη".
ΔΕΥΤΕΡΑ 8:30 Π.Μ. Ο ΛΙ ΦΕΥΓΕΙ ΑΠΟ ΣΑΣΚΑΤΣΟΥΑΝ
Τη Δευτέρα έφυγα γύρω στις 8:30 το πρωί νομίζω.
Σταμάτησα μόνο για βενζίνη.
Κατά τα άλλα, συνέχισα την πορεία μου.
Όταν έφτασα σπίτι, η πόρτα ήταν κλειδωμένη,
την ξεκλείδωσα.
Μπήκα στο σπίτι.
Δεν ήταν εκεί.
Άφησα το σκυλί να βγει,
γιατί ήξερα ότι θέλει τουαλέτα.
Τότε σκέφτηκα "Θα πάω πάνω. Ίσως η Αμάντα κοιμάται".
Πρώτα, πήγα στο δωμάτιό μας. Τίποτα.
Πήγα στο μπάνιο. Τίποτα.
Είπα "Πού αλλού μπορεί να είναι;"
Τότε σκέφτηκα ότι μόνο στο υπόγειο δεν κοίταξα.
Στην Αμάντα δεν άρεσε ποτέ το υπόγειο.
Δεν ξέρω γιατί. Πάντα την ανατρίχιαζε κάπως.
Κατέβηκα τα τέσσερα πρώτα σκαλιά και…
βρήκα την Αμάντα.
Ήταν ξαπλωμένη στη μέση του υπογείου,
καλυμμένη με αίματα.
Δεν μπορώ να περιγράψω το τι ένιωσα.
Φώναξα "Αμάντα!"
Δεν απάντησε. Γύρισα και άρχισα να τρέμω.
Θα μου έπεφτε το κινητό.
Κάλεσα την Άμεση Δράση.
Με ρώτησαν "Ξέρετε αν ζει;"
Και είπα όχι.
Μου είπαν "Μπορείτε να κατέβετε πάλι και να δείτε αν ζει;"
Δεν ήθελα να ξαναπάω.
Δεν ήθελα…
Αυτό ήταν το πιο δύσκολο, δεν ήξερα πώς να το κάνω.
Καθώς μιλούσα, ούρλιαζα.
Κι όταν την άγγιξα, ήταν κρύα.
27 ΟΚΤΩΒΡΙΟΥ 2015 ΜΙΑ ΜΕΡΑ ΑΦΟΥ ΒΡΕΘΗΚΕ Η ΣΟΡΟΣ
Η νεκροψία από τον επικεφαλής ιατροδικαστή είναι σε εξέλιξη.
Σας διαβεβαιώ πως διαθέτουμε επαρκείς πόρους
για να διασφαλίσουμε μια πλήρη και ενδελεχή έρευνα,
ώστε να εντοπίσουμε τον υπεύθυνο και να λογοδοτήσει.
Με βάση τα γεγονότα και τα στοιχεία,
πιστεύαμε ότι η επίθεση στην Αμάντα
συνέβη γύρω στις επτά το βράδυ του Σαββάτου.
Είναι η τελευταία φορά που ξέρουμε ότι ήταν ζωντανή,
καθώς δεν υπήρξε άλλη δραστηριότητα στο κινητό της μετά από τότε.
Είχαμε σοβαρές ανησυχίες πως ένας βίαιος δράστης
κυκλοφορούσε στο βορειοανατολικό Κάλγκαρι.
Βασιστήκαμε στην ιατροδικαστική μονάδα του τόπου εγκλήματος
για να μας βοηθήσει να εντοπίσουμε κάποιον
χρησιμοποιώντας στοιχεία,
όπως δακτυλικά αποτυπώματα, πατημασιές και DNA του δράστη.
ΑΠΟΔΕΙΚΤΙΚΟ ΒΙΝΤΕΟ
Ήμουν αρχιφύλακας της μονάδας,
καθώς και η αναλύτρια των μοτίβων αίματος.
Είναι από τους χειρότερους τόπους που είδα
και ο μόνος
με τόσα διαφορετικά ορατά μοτίβα και κηλίδες.
Εδώ είναι η σκάλα που κατεβαίνει.
Κι αυτό είναι το υπόγειο.
Αυτό είναι το σημείο του υπογείου
που βρισκόταν η Αμάντα.
Έβλεπες το περίγραμμα μέσα στο αίμα
όταν την απομάκρυναν.
Ήμουν η βασική επιθεωρήτρια Σήμανσης,
υπεύθυνη του ελέγχου του τόπου εγκλήματος και συλλογής των στοιχείων.
Ένα από όσα έκανα ήταν να ελέγξω τις πόρτες για αποτυπώματα,
που ίσως βοηθούσαν να προσδιορίσουμε
ποιος μπορεί να ήταν στο σπίτι με την Αμάντα.
Δεν βρήκα δαχτυλικά αποτυπώματα.
Στο αίμα βρήκαμε περίπου 12 αποτυπώματα.
Τα περισσότερα φαίνονταν να είναι από πόδι, όχι από χέρι.
Ένα από όσα μας προβλημάτισαν ήταν πως υπήρχαν δύο πατημασιές
προς τις σκάλες.
Ήταν σε αυτήν εδώ την περιοχή.
Τα δάχτυλα ακουμπούσαν τη βάση της σκάλας,
αλλά δεν συνέχιζαν στις σκάλες.
Στη βάση της σκάλας υπήρχαν και δύο παντόφλες.
Η Αμάντα θα φορούσε παντόφλες
ή θα τις φορούσε έστω τη στιγμή που συνέβη αυτό.
Αυτό που με προβλημάτισε περισσότερο
ήταν ότι δεν βρήκα κανένα αποτύπωμα παπουτσιού.
Και τα μόνα αποτυπώματα που εντοπίσαμε ήταν από γυμνά πόδια.
Σ' αυτήν την περιοχή όμως υπήρχαν σημάδια από σκούπισμα,
μπρος πίσω στο αίμα.
Και σκέφτηκα "Κάποιος καλύπτει τα υποδήματά του
για να φύγει χωρίς να γίνει αντιληπτός".
Δεν είχε εμφανή αμυντικά τραύματα στο σώμα της.
Ωστόσο, η Αμάντα είχε πολλές μελανιές.
Πολλές φορές, στα βίαια εγκλήματα,
ο δράστης καταλήγει με κάποιον τραυματισμό που αιμορραγεί.
Και συνήθως όταν φεύγει ή κινείται στο σημείο,
στάζει αίμα κι αυτός.
Στο πλέγμα νούμερο επτά, έχουμε αυτές τις ωραίες, σκούρες καφέ κηλίδες.
Όταν βρίσκω ένα τέτοιο μοτίβο αίματος,
σκέφτομαι αυτόματα "Εντάξει. Ίσως είναι ο δράστης μας
που μάτωσε σε αυτό το σημείο".
Τα δείγματα αίματος συλλέγονται και στέλνονται στο εργαστήριο για ανάλυση.
Καθώς περιμέναμε με ανυπομονησία να βγουν τα αποτελέσματα,
έπρεπε να συγκεντρωθούμε στην έρευνα άλλων στοιχείων
που ίσως βοηθούσαν στον εντοπισμό του δράστη.
ΑΠΟΔΕΙΚΤΙΚΟ ΒΙΝΤΕΟ
Δεν υπήρχαν σημάδια παραβίασης.
Άρα, όποιος κι αν ήταν ο δράστης,
απέκτησε πρόσβαση στην οικία με κλειδί
ή μπήκε στο σπίτι από ξεκλείδωτη πίσω πόρτα.
Σπάω το κεφάλι μου για την πίσω πόρτα.
Δεν μπορώ να σταματήσω να σκέφτομαι
αν ήταν κλειδωμένη ή όχι,
γιατί έπιασα το πόμολο ασυναίσθητα, την άνοιξα κι άφησα το σκυλί να βγει.
Εδώ 73-5 για επιτόπια έρευνα…
Οι ερευνητές χτένισαν την περιοχή μέσα και γύρω από το σπίτι.
Το Κάσλριτζ έχει υψηλότερα επίπεδα εγκληματικότητας
σε σχέση με τις άλλες κοινότητες του Κάλγκαρι.
Δεν είναι καλή γειτονιά.
Γίνονταν συνεχώς εγκλήματα, με διαρρήξεις, πυροβολισμούς.
Οι σωματικές επιθέσεις ήταν συνεχείς.
Πάντα υπήρχαν περιπολικά.
Η Αμάντα ανησυχούσε γι' αυτό το δρομάκι το 2015.
Και η Αμάντα και ο Λι κατήγγειλαν ότι έμπαινε κόσμος στην αυλή τους
κι έκλεβε μπουκάλια και κονσέρβες από εδώ μέσα.
Ο πίσω φράχτης ήταν ανοιχτός ενίοτε.
Έμενε ανοιχτή η πόρτα.
Μερικές φορές έβλεπες βήματα στο χιόνι.
Από την πίσω πύλη φαίνεται η πίσω πόρτα του Λι και της Αμάντα.
Για αυτήν την πόρτα δεν είναι σίγουρος ο Λι
αν την ξεκλείδωσε ή όχι όταν επέστρεψε.
Υπήρχαν πολλοί περαστικοί στη γειτονιά.
Αν είχαν το θράσος να μπαίνουν στην αυλή και να κάνουν αυτό,
τι άλλο θα μπορούσαν να κάνουν;
Και ανησυχούσε λίγο γι' αυτό.
Προφανώς θα έπρεπε να εξετάσουμε όλες τις πιθανότητες,
όπως και κάποιον διώκτη.
Κάποιον που την ακολούθησε στο σπίτι κάποια στιγμή
κι εκμεταλλεύτηκε την ευκαιρία της απουσίας του Λι από το σπίτι
σαν ευκαιρία να επιτεθεί.
Μάθαμε από έναν γείτονα
ότι μεταξύ έξι και μισή κι επτά το βράδυ του Σαββάτου,
περίπου την ώρα που λέει ο Λι ότι άκουσε το σκυλί να αλυχτά
και κόπηκε η γραμμή,
ότι το σκυλί της Αμάντα και του Λι γαύγιζε.
Ένα τρομακτικό γαύγισμα, σαν να έλεγε "Φύγε από δω".
Ακουγόταν κατά καιρούς, αλλά όχι…
Όχι σε σημείο να αναρωτιέσαι τι συμβαίνει,
μόνο εκείνο το βράδυ.
Μετά ακούσαμε μια κραυγή από το σπίτι της Αμάντα.
Κι ο γείτονας δεξιά μας
είπε πως είδε κάποιον να τρέχει στην αυλή μας.
Ήταν τρομακτικό.
Για να γαυγίσει η Ρούμπι, κάτι την προκάλεσε.
Δεν ήταν τέτοιο σκυλί.
Η Ρούμπι θα γάβγιζε αν έμπαινε κάποιος στο σπίτι.
Κι αν κάποιος απειλούσε την Αμάντα,
η Αμάντα θα πάλευε.
Ήταν μικροκαμωμένη, αλλά μπορούσε να αντισταθεί.
ΚΤΙΡΙΟ ΕΡΕΥΝΗΤΙΚΩΝ ΥΠΗΡΕΣΙΩΝ
Εντάξει, Λίντα, έχω το…
Καθώς εμβαθύναμε στην έρευνα,
μιλούσαμε με συγγενείς και φίλους,
εξετάζαμε τηλέφωνα, ηλεκτρονικές συσκευές,
προγράμματα, ημερολόγια, τέτοια.
Μια απορία που είχαμε ήταν
"Θα μπορούσε η Αμάντα να είχε κάποια παράνομη σχέση
που πήγε στραβά;
Θα μπορούσε να περιμένει κάποιον στο σπίτι
ενώ έλειπε ο Λι;"
Όταν έφτασε σπίτι και βρήκε την Αμάντα νεκρή,
ο Λι πρόσεξε ότι εκείνη φορούσε
ένα πιο κυριλέ εσώρουχο,
σε αντίθεση με τα πιο πρόχειρα που φορούσε όλη τη βδομάδα.
Αυτό ήταν σίγουρα κάτι που λάβαμε υπόψιν.
Όμως απορρίψαμε γρήγορα αυτήν τη θεωρία,
επειδή δεν βρήκαμε κάτι
που να υποδηλώνει ότι υπήρχε κάποιου είδους σχέση
με άλλον σύντροφο εκτός γάμου.
Ο Λι και η Αμάντα τσακώνονταν όπως πολλοί άνθρωποι,
αλλά δεν έχω καμία αμφιβολία πως αγαπιόντουσαν συνεχώς.
Η Αμάντα τον αγαπούσε όσο την αγαπούσε κι εκείνος.
Δεν είχε σχέση με ναρκωτικά, συμμορίες,
ή οτιδήποτε τέτοιο.
Ήταν ξεκάθαρο ότι η Αμάντα δεν είχε πολλούς εχθρούς.
Όμως κατά την ανάκρισή του
ο Λι αναγνώρισε κάποιον ως πιθανό ύποπτο.
Μας κάλεσαν πάλι στο τμήμα για οικογενειακή συνάντηση.
Ο Λι καθόταν μαζί μας,
κοίταξε τον Άλεν κι εμένα και είπε
"Νομίζω πως εμπλέκεται η αδερφή μου".
Η αδερφή μου μισούσε τη γυναίκα μου.
Για ποιο λόγο να σκοτώσει η αδερφή σου τη γυναίκα σου;
Η αδερφή μου τότε έπαιρνε βαριά ναρκωτικά.
Οπότε την κατήγγειλα στην Παιδική Πρόνοια.
Γιατί νοιάζομαι μόνο για την ανιψιά μου.
Η αδερφή μου κι ο Λι κάλεσαν την Κοινωνική ή την Παιδική Πρόνοια
και πήρε το παιδί.
Η αδερφή μου τηλεφωνούσε κάθε μέρα, καμιά εικοσαριά φορές τη μέρα,
"Πού είναι η κόρη μου;"
Είχε θυμώσει πολύ μαζί μου.
Και με την Αμάντα.
ΔΕΝ ΜΕ ΣΕΒΑΣΤΗΚΕ ΠΟΤΕ
Η αδερφή του Λι είχε απειλήσει την Αμάντα.
Και για να φοβηθεί η αδερφή μου, ήταν κάτι σοβαρό,
γιατί δεν τρόμαζε εύκολα.
Έτσι σκέφτηκα "Η αδερφή του έβαλε κάποιον να πάει στο σπίτι,
αφού ο Λι θα έλειπε;"
Η αδερφή του θα το γνώριζε ότι ήταν εκτός πόλης.
Η αδερφή του Λι ήρθε στο τμήμα
και την ανέκρινε ένας έμπειρος ερευνητής.
Μα δεν υπήρχαν αποδείξεις που να δηλώνουν ότι αυτή ήταν η υπεύθυνη
για τον θάνατο της Αμάντα.
Η αστυνομία δεν έχει υπόπτους υπό κράτηση,
απ' όταν βρέθηκε δολοφονημένη η Αμάντα στο σπίτι της στο Κάλγκαρι.
Η οικογένεια της Αμάντα έκανε δήλωση.
ΔΗΛΩΣΗ ΟΙΚΟΓΕΝΕΙΑΣ ΧΟΓΚ/ΑΝΤΟΝΙ
καθώς η οικογένεια χρειάζεται κι αξίζει έναν επίλογο.
Παρά την έντονη παρουσία των μέσων,
δεν δόθηκαν πληροφορίες από το κοινό,
κάτι που η εμπειρία μου λέει ότι είναι πάρα πολύ ασυνήθιστο.
7 ΔΕΚΕΜΒΡΙΟΥ 2015
ΕΞΙ ΕΒΔΟΜΑΔΕΣ ΜΕΤΑ ΤΟΝ ΘΑΝΑΤΟ ΤΗΣ ΑΜΑΝΤΑ
Τα αποτελέσματα της νεκροψίας
έδειξαν ίχνη κάνναβης στον οργανισμό της,
όμως το να την ποσοτικοποιήσεις,
να κρίνεις αν ήταν υπό την επήρεια ή όχι, είναι πολύ δύσκολο.
Και η κάνναβη στον οργανισμό της συμφωνεί με τη δήλωση του Λι
ότι ίσως χρησιμοποίησε κάνναβη για τις ημικρανίες.
Αιτία θανάτου ήταν το τραύμα με αμβλύ αντικείμενο,
όμως το αποτέλεσμα του τραυματισμού ήταν να πεθάνει από αιμορραγία.
Δεν υπήρχε τραύμα στον εγκέφαλο.
Δεν υπήρχαν σπασμένα κόκαλα, εκτός από τη δεξιά οφθαλμική κόγχη.
Ξαφνιάστηκα.
Περίμενα να δω κατάγματα στο κρανίο
κι άλλα τέτοια πράγματα.
Δεν υπήρχε κάτι τέτοιο.
Το σώμα της Αμάντα ήταν μελανιασμένο σε διάφορα σημεία.
Είχε μελανιές σε αγκώνες και γόνατα.
Είχε μελανιές στους γοφούς της.
Όμως δεν υπήρχε λόγος να πεθάνει η Αμάντα,
παρά μόνο το γεγονός ότι έχασε τόσο πολύ αίμα.
Σε αυτό το σημείο της έρευνας
ανυπομονούσαμε να πάρουμε αποτελέσματα από το εργαστήριο,
που ήλπιζα πως θα μας έδιναν έναν ύποπτο.
Αλλά όταν ήρθαν τα αποτελέσματα του DNA,
δεν υπήρχε ούτε ένα δείγμα που να μην ανήκε στην Αμάντα,
συμπεριλαμβανομένων των σταγόνων.
Ήλπιζα ότι θα ήταν του δράστη,
και περίμενα πως θα ήταν, λόγω της βιαιότητας του εγκλήματος.
Ξαφνιάστηκα και σοκαρίστηκα
όταν έμαθα πως ήταν μόνο το DNA της Αμάντα.
ΑΝΤΟΝΙ, ΑΜΑΝΤΑ
Δεν βρήκαν στοιχεία ότι είχε κάποια επαφή με άλλο άτομο,
άρα η Αμάντα δεν κακοποιήθηκε σεξουαλικά.
ΔΕΝ ΒΡΕΘΗΚΕ ΣΠΕΡΜΑ
Επιπλέον,
δαχτυλικά αποτυπώματα, αποτυπώματα παλάμης και πατημασιές που βρήκαν στο υπόγειο
αποδίδονταν στην Αμάντα.
Δεν υπήρχαν αποδείξεις
ότι υπήρξε άλλος στο υπόγειο εκτός από την Αμάντα.
Τον ενάμιση χρόνο που ερευνούσαμε,
ήμουν σε επαφή με έμπειρους ερευνητές της συμπεριφοριστικής επιστήμης.
Και όταν εξέτασαν την υπόθεση της Αμάντα
και την έλλειψη ή απουσία αποδείξεων στο σπίτι,
συμπέραναν ότι ο θάνατος της Αμάντα
δεν οφείλεται σε αδικοπραγία κάποιου άλλου.
Ότι ο θάνατός της μπορεί να είναι ατύχημα.
Έλεγξα όλη την έρευνα από την αρχή.
Ο κουμπαράς δεν είχε αποτυπώματα.
Είχε καθίσει σκόνη στην κορυφή,
δεν φαινόταν να τον έπιασε κάποιος.
Δεν υπάρχουν αποδείξεις ότι πήραν τον κουμπαρά από το ράφι.
Έριξε τον κουμπαρά καθώς έπεφτε από τις σκάλες;
Υπάρχει πιθανότητα;
Προσλάβαμε έναν μηχανικό εμβιομηχανικής για να εξετάσει την υπόθεση.
Βρήκε πως,
αν και σπάνιο για γυναίκα στην ηλικία της δεσποινίδας Αμάντα,
το είδος των τραυματισμών που υπέστη
ταιριάζουν επακριβώς σε κατά λάθος πτώση από σκάλες.
Έτσι, έπρεπε να εξετάσουμε το ενδεχόμενο να ήταν απλώς ένα τραγικό ατύχημα.
Κι αν όντως ήταν ατύχημα, πώς ακριβώς συνέβη.
Πιστεύω, βάσει των στοιχείων που έχουμε συγκεντρώσει,
ότι αυτό το άνοιγμα είναι η αφετηρία για το τι συνέβη στην Αμάντα.
Μήπως η Αμάντα σκόνταψε πάνω στο σκυλί και έπεσε από τις σκάλες;
Είναι πιθανό.
Αυτό που ξέρουμε από την εξέταση αυτού του ανοίγματος
είναι πως συνέβη μια πρόσκρουση,
η Αμάντα πέρασε από εδώ, χτύπησε τον κουμπαρά,
κι ο κουμπαράς κατέληξε πίσω στον τοίχο.
Το ξέρουμε γιατί πίσω απ' τον κουμπαρά,
υπάρχει μια γούβα στη γυψοσανίδα.
Όμως κανείς δεν μπορεί να πει
με 100% βεβαιότητα
αν έπεσε μόνη της από τις σκάλες
ή κάποιος την έσπρωξε για να πέσει.
Αν όμως έπεσε μόνη της από τις σκάλες,
γιατί δεν είναι ανακατεμένο το καλάθι με τα ρούχα,
και πώς δεν έριξε τον κουμπαρά από την προεξοχή καθώς έπεφτε;
Ή πώς γίνεται να είναι το κινητό της σε δυόμιση με τρία μέτρα απόσταση,
μακριά από εκεί που θα είχε πέσει;
Υπήρχε η πιθανότητα να την έριξε στον κουμπαρά
ο υπαίτιος ή δράστης.
Δεν πιστεύω πως ο θάνατός της ήταν ατύχημα.
Κάτι δεν κολλάει.
Το νιώθω μέσα μου πως κάτι δεν κολλάει.
Αν δεν είχα δει αυτό που είδα,
και μου έλεγαν ότι έπεσε από τις σκάλες,
θα τους πίστευα.
Όμως αυτό που είδα όταν βρήκα την Αμάντα στο υπόγειο
δεν κολλάει.
ΑΠΟΔΕΙΚΤΙΚΟ ΒΙΝΤΕΟ
Όταν έμαθα πως σκέφτονται το ενδεχόμενο ατυχήματος,
το ένστικτό μου έλεγε "Αποκλείεται. Τη χτύπησαν.
Είχε πάρα πολλά σημάδια πάνω της".
Έχω δει πολλές σκηνές ατυχημάτων. Ποτέ δεν είχαν τόσο αίμα.
Υπήρχαν κι άλλα.
Το σκυλί γαύγιζε, υπήρχε πεσμένη καρέκλα στο δωμάτιο.
Απλώς δεν…
Δεν πιστεύω πως ήταν ατύχημα.
Κάποιος την έσπρωξε στις σκάλες.
Η Αμάντα δεν πέθανε αμέσως.
Χρειάστηκε να περάσει κάποιος χρόνος
για να χάσει την ποσότητα αίματος
που τελικά θα γινόταν ο λόγος που θα πέθαινε.
Ξέρουμε ότι η Αμάντα, μετά το τραύμα στο μέτωπό της,
κινήθηκε για ώρα τριγύρω.
Κάποιες στιγμές, σηκωνόταν και περπατούσε,
φαίνεται από τις πατημασιές
που βρέθηκαν μέσα στο αίμα.
Είχαν περάσει σχεδόν 48 ώρες από την τελευταία φορά που της μίλησε ο Λι
και κόπηκε η γραμμή στις 7:00 μ.μ. της Κυριακής,
μέχρι τη στιγμή που γύρισε στο Κάλγκαρι τη Δευτέρα.
Μέρος του μυστηρίου είναι το γεγονός πως τα ζώα που ζούσαν στο σπίτι
δεν κατέβηκαν στο υπόγειο
κατά τη διάρκεια των 48 ωρών που η Αμάντα κειτόταν εκεί και πέθαινε.
Δεν βρήκαμε πατημασιές ζώου στο αίμα,
κάτι που δεν μοιάζει λογικό.
Το να μην υπάρχουν πατημασιές ζώου
ακούγεται κάπως παράξενο,
γιατί αν η Αμάντα ή εγώ χτυπούσαμε ή κλαίγαμε,
η Ρούμπι θα ερχόταν να μας παρηγορήσει.
Έχω ένα Λαμπραντόρ
κι όποτε μπαίνω στο σπίτι, μπαίνει και το σκυλί.
Αν η Αμάντα έπεσε και κινδυνεύει,
γιατί δεν κατεβαίνει το Λαμπραντόρ να την ελέγξει ή να τη δει;
Υπήρχε κάποιος στο σπίτι που εμπόδιζε το σκυλί να κατέβει;
Υπάρχουν ακόμα πολλά αναπάντητα ερωτήματα στην υπόθεση.
Παράγοντες που δεν μπορώ να εξηγήσω.
Πράγματα που δεν βγάζουν κανένα νόημα.
Ένα πράγμα ξέρω σίγουρα,
υπήρχε μια χρονική στιγμή στο υπόγειο
που η Αμάντα στάθηκε στη βάση της σκάλας,
υπάρχουν πατημασιές που φαίνονται στο πάτωμα.
Ήταν εδώ ακριβώς.
Γιατί δεν ανέβηκε τις σκάλες;
Μέχρι και σήμερα συνεχίζω να μην το καταλαβαίνω,
επειδή ήταν ικανή.
Γιατί στο καλό δεν προσπάθησε να ανέβει πάνω;
Τόσο πεισματάρα που ήταν,
ο κόσμος να χαλούσε, θα τις ανέβαινε τις σκάλες.
Ο κόσμος να χαλούσε.
Γιατί δεν το επιχείρησε καν;
Αυτό με στοιχειώνει.
Μόνο δύο πράγματα μπορεί να συνέβησαν.
Το ένα, να έχασε τόσο αίμα
που μείωσε την ικανότητά της για λογική σκέψη.
Το άλλο,
όποιος τη χτύπησε να ήταν ακόμα εκεί.
Η απειλή ήταν ακόμα μέσα στο σπίτι
κι ένιωθε πιο ασφαλής στο υπόγειο από το να ανέβει να την αντιμετωπίσει.
Δεν έχω όλες τις απαντήσεις,
και η θεωρία του ατυχήματος δεν ταιριάζει με όλα τα στοιχεία.
Μια υπόθεση σαν της Αμάντα δεν κλείνει ποτέ,
όμως σε αυτό το σημείο είναι ανενεργή μέχρι να έχουμε νέες πληροφορίες.
Κάποιες μέρες σκέφτομαι πως αν καταλήξω στο ίδιο μέρος με την Αμάντα,
θέλω να είναι η πρώτη που θα συναντήσω.
Γιατί θα τη ρωτήσω "Τι σου συνέβη, κοπέλα μου;
Τι σου συνέβη;"
ΣΥΜΦΩΝΑ ΜΕ ΤΟ ΓΡΑΦΕΙΟ ΤΟΥ ΕΠΙΚΕΦΑΛΗΣ ΙΑΤΡΟΔΙΚΑΣΤΗ,
Ο ΤΡΟΠΟΣ ΘΑΝΑΤΟΥ ΤΗΣ ΑΜΑΝΤΑ ΑΝΤΟΝΙ ΠΑΡΑΜΕΝΕΙ ΑΠΡΟΣΔΙΟΡΙΣΤΟΣ.
ΑΠΡΟΣΔΙΟΡΙΣΤΟΣ.
Είναι ξύπνια;
Δεν ξέρω.
Αναπνέει;
Θεέ μου.
Αναπνέει;
Πέρασαν οκτώ χρόνια από τον θάνατο της Αμάντα.
ΝΙΟΠΑΝΤΡΟΙ
Αλλάζει τον άνθρωπο,
ειδικά αν χάνεις τον έρωτα της ζωής σου.
Που πίστευες ότι θα γεράσετε μαζί.
Αν μπορούσα να αλλάξω το παρελθόν, θα έμενα σπίτι.
Γιατί τότε θα ήταν ακόμα εδώ.
Σκέφτομαι την Αμάντα…
κάθε μέρα.
Είχαμε έναν αδελφικό δεσμό και μου λέει να μην τα παρατήσω.
Μου λέει ότι κάτι συνέβη. Είμαι σίγουρος.
Δεν θέλει να τα παρατήσω.
Αν κάποιος εκεί έξω ξέρει κάτι,
τον εκλιπαρώ. Μίλα.
Πες κάτι.
ΑΝ ΕΧΕΤΕ ΠΛΗΡΟΦΟΡΙΕΣ ΓΙΑ ΤΟΝ ΘΑΝΑΤΟ ΤΗΣ ΑΜΑΝΤΑ ΑΝΤΟΝΙ,
ΣΤΕΙΛΤΕ ΣΤΟ CALGARYCRIMESTOPPERS.ORG Ή ΕΠΙΣΚΕΦΘΕΙΤΕ ΤΗ ΣΕΛΙΔΑ UNSOLVED.COM
Υποτιτλισμός: Παρασκευή Παντσίδου